**Abony város közigazgatási területén a Család – és gyermekjóléti szolgálat által ellátott feladatokat a Ceglédi Többcélú Kistérségi Társulás Humán Szolgáltató Központja (2740 Abony, Szilágyi Erzsébet u. 3.) látja el.**

**Ceglédi Többcélú Kistérségi Társulás Humán Szolgáltató Központja**

2740 Abony, Szilágyi Erzsébet u. 3.   
Intézményvezető: Balog-Kökény Krisztina

Szakmai vezető: Tóth Andrea  
Tel: 53/360-056 53/562-123  
Email: csaladsegito.abony@gmail.com

Honlap:abonyhszk.hu

1. **A család- és gyermekjóléti szolgálat által ellátott feladatok:**

A család- és gyermekjóléti szolgálat ellátja:

1. a gyermekek védelméről és a gyámügyi igazgatásról szóló évi XXXI. törvény (a továbbiakban: Gyvt.) 39. § szerinti gyermekjóléti szolgáltatást;
2. a Gyvt. 40. § (2) bekezdésében meghatározott gyermekjóléti szolgáltatási feladatokat;
3. a családsegítés szolgáltatásnak a szociális igazgatásról és szociális ellátásokról a 1993. évi III. törvény (a továbbiakban: Szt.) 64. § (4) bekezdésében meghatározott feladatait.

I/1. A Gyvt. 39. § szerinti gyermekjóléti szolgáltatás

A gyermekjóléti szolgáltatás olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.

A gyermekjóléti szolgáltatás feladata a gyermek testi, lelki egészségének, családban történő nevelésének elősegítése érdekében

1. *a)* a gyermeki jogokról és a gyermek fejlődését biztosító támogatásokról való tájékoztatás, a támogatásokhoz való hozzájutás segítése,
2. *b)* a családtervezési, a pszichológiai, a nevelési, az egészségügyi, a mentálhigiénés és a káros szenvedélyek megelőzését célzó tanácsadás vagy az ezekhez való hozzájutás megszervezése,
3. *c)* a válsághelyzetben lévő várandós anya támogatása, segítése, tanácsokkal való ellátása, valamint szociális szolgáltatásokhoz és gyermekjóléti alapellátásokhoz, különösen a családok átmeneti otthonában igénybe vehető ellátáshoz történő hozzájutásának szervezése,
4. *d)* a szabadidős programok szervezése,
5. *e)* a hivatalos ügyek intézésének segítése.

A gyermekjóléti szolgáltatás feladata a gyermek veszélyeztetettségének megelőzése érdekében

1. *a)* a veszélyeztetettséget észlelő és jelző rendszer működtetése, a nem állami szervek, valamint magánszemélyek részvételének elősegítése a megelőző rendszerben,
2. *b)* a veszélyeztetettséget előidéző okok feltárása és ezek megoldására javaslat készítése,
3. *c)* az *a)* pontban, valamint a Gyvt. 17. § (1) bekezdésében meghatározott személyekkel és intézményekkel való együttműködés megszervezése, tevékenységük összehangolása,
4. *d)*tájékoztatás az egészségügyi intézményeknél működő inkubátorokból, illetve abba a gyermek örökbefogadáshoz való hozzájárulás szándékával történő elhelyezésének lehetőségéről.

A gyermekjóléti szolgáltatás a gyermek veszélyeztetettségének megelőzése érdekében iskolai szociális munkát biztosíthat.

A gyermekjóléti szolgáltatás feladata a kialakult veszélyeztetettség megszüntetése érdekében

1. *a)* a gyermekkel és családjával végzett szociális munkával (a továbbiakban: szociális segítőmunka) elősegíteni a gyermek problémáinak rendezését, a családban jelentkező működési zavarok ellensúlyozását,
2. *b)* a családi konfliktusok megoldásának elősegítése, különösen a válás, a gyermekelhelyezés és a kapcsolattartás esetében,
3. *c)*kezdeményezni
4. *ca)* egyéb gyermekjóléti alapellátások önkéntes igénybevételét és azt szükség esetén személyes közreműködéssel is segíteni,
5. *cb)* szociális alapszolgáltatások igénybevételét,
6. *cc)* egészségügyi ellátások igénybevételét,
7. *cd)* pedagógiai szakszolgálatok igénybevételét.

I/2. A Gyvt. 40. § (2) bekezdésében meghatározott gyermekjóléti szolgáltatási feladatok

A gyermekjóléti szolgálat - összehangolva a gyermekeket ellátó egészségügyi és nevelési-oktatási intézményekkel, illetve szolgálatokkal - szervezési, szolgáltatási és gondozási feladatokat végez. Tevékenysége körében a Gyvt. 39. §-ban és az Szt. 64. § (4) bekezdésében foglaltakon túl

1. *a)* folyamatosan figyelemmel kíséri a településen élő gyermekek szociális helyzetét, veszélyeztetettségét,
2. *b)* meghallgatja a gyermek panaszát, és annak orvoslása érdekében megteszi a szükséges intézkedést,
3. *c)* az ellátási területén közreműködik a kormányrendeletben meghatározott európai uniós forrásból megvalósuló program keretében természetben biztosítható eseti vagy rendszeres juttatás célzott és ellenőrzött elosztásában,
4. *d)* szervezi a - legalább három helyettes szülőt foglalkoztató - helyettes szülői hálózatot, illetve működtetheti azt, vagy önálló helyettes szülőket foglalkoztathat,
5. *e)* segíti a nevelési-oktatási intézmény gyermekvédelmi feladatának ellátását,
6. *f)* felkérésre környezettanulmányt készít,
7. *g)* kezdeményezi a települési önkormányzatnál új ellátások bevezetését,
8. *h)* biztosítja a gyermekjogi képviselő munkavégzéséhez szükséges helyiségeket,
9. *i)* részt vesz a külön jogszabályban meghatározott Kábítószerügyi Egyeztető Fórum munkájában,
10. *j)* nyilvántartást vezet a helyettes szülői férőhelyekről.

I/3. A családsegítés szolgáltatásnak az Szt. 64. § (4) bekezdésében meghatározott feladatai

A családsegítés a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújtott szolgáltatás.

Jelzés alapján a családsegítést nyújtó szolgáltató, intézmény feltérképezi az ellátási területen élő szociális és mentálhigiénés problémákkal küzdő családok, személyek körét, és személyesen felkeresve tájékoztatja őket a családsegítés következőekben megjelölt céljáról, tartalmáról.

A családsegítés keretében biztosítani kell

1. *a)* a szociális, életvezetési és mentálhigiénés tanácsadást,
2. *b)* az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezését,
3. *c)* a szociális segítőmunkát, így a családban jelentkező működési zavarok, illetve konfliktusok megoldásának elősegítését,
4. *d)* a közösségfejlesztő programok szervezését, valamint egyéni és csoportos készségfejlesztést,
5. *e)* a tartós munkanélküliek, a fiatal munkanélküliek, az adósságterhekkel és lakhatási problémákkal küzdők, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére tanácsadás nyújtását,
6. *f)*a kríziskezelést, valamint a nehéz élethelyzetben élő családokat segítő szolgáltatásokat,
7. *g)*a nagy létszámú intézmények átalakítását követően támogatott lakhatást igénybe vevők utánkövetését biztosító esetmenedzseri feladatokat.

A család- és gyermekjóléti szolgálat az ellátási területén - felkérésre - közreműködik a kormányrendeletben meghatározott európai uniós forrásból megvalósuló program keretében természetben biztosítható eseti vagy rendszeres juttatás célzott és ellenőrzött elosztásában.

 A család- és gyermekjóléti szolgálat elérhetőségének helye:

2740 Abony, Szilágyi Erzsébet u. 3

Az ügyfelek számára biztosított ügyfélfogadási idő rendje:

|  |  |
| --- | --- |
| Hétfő | 8:00-16:00 |
| Kedd | zárva |
| Szerda | 8:00-16:00 |
| Csütörtök | zárva |
| Péntek | 8:00-12:00 |

**A család- és gyermekjóléti központ által ellátott feladatokat a Ceglédi Többcélú Kistérségi Társulás (2700 Cegléd, Kossuth tér 1.) által fenntartott Ceglédi Kistérségi Szociális Szolgáltató és Gyermekjóléti Központ látja el az alábbiak szerint:**

**Ceglédi Kistérségi Szociális Szolgáltató és Gyermekjóléti Központ**

2700 Cegléd, Bajcsy-Zsilinszky út 1.  
Intézményvezető: Szabóné Kökény Erzsébet  
Tel: 53/311-180; 53/310-210  
Email: [info@ckszsz.hu](mailto:info@ckszsz.hu)

Honlap: [**www.ckszsz.hu**](http://www.ckszsz.hu/)  
  
**Család- és Gyermekjóléti Központ**  
2700 Cegléd, Pesti út 7.  
Szakmai vezető: Kótabéné Ruda Gyöngyvér  
Tel: 505-130

Fax: 53/505-130  
Email: [gyermekjolet.cegled@ckszsz.hu](mailto:gyermekjolet.cegled@ckszsz.hu)

1. **A család- és gyermekjóléti központ által ellátott feladatok:**

A család- és gyermekjóléti központ a család- és gyermekjóléti szolgálatnak a Gyvt. 39. §, a 40. § (2) bekezdése és az Szt. 64. § (4) bekezdése szerinti általános szolgáltatási feladatain túl

1. *a)* a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatásokat, programokat nyújt, amelynek keretében biztosít
2. *aa)* utcai és - ha a helyi viszonyok azt indokolják - lakótelepi szociális munkát,
3. *ab)* kapcsolattartási ügyeletet, ennek keretében közvetítői eljárást, ide nem értve a Gyvt. 62/E. § és a 132. § (6) bekezdése szerinti közvetítői eljárást,
4. *ac)* - ha a helyi viszonyok azt indokolják - kórházi szociális munkát,
5. *ad)* gyermekvédelmi jelzőrendszeri készenléti szolgálatot,
6. *ae)* jogi tájékoztatásnyújtást és pszichológiai tanácsadást,
7. *af)* családkonzultációt, családterápiát, családi döntéshozó konferenciát;
8. *b)* a gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenységet lát el, amelynek keretében
9. *ba)* kezdeményezi a gyermek védelembe vételét vagy súlyosabb fokú veszélyeztetettség esetén a gyermek ideiglenes hatályú elhelyezését, nevelésbe vételét,
10. *bb)* javaslatot készít a veszélyeztetettség mértékének megfelelően a gyermek védelembe vételére, illetve a családi pótlék természetbeni formában történő nyújtására, a gyermek tankötelezettsége teljesítésének előmozdítására, a gyermek családjából történő kiemelésére, a leendő gondozási helyére vagy annak megváltoztatására, valamint a gyermek megelőző pártfogásának mellőzésére, elrendelésére, fenntartására és megszüntetésére,
11. *bc)* együttműködik a pártfogó felügyelői szolgálattal és a megelőző pártfogó felügyelővel a bűnismétlés megelőzése érdekében, ha a gyámhatóság elrendelte a gyermek megelőző pártfogását,
12. *bd)* a családjából kiemelt gyermek visszahelyezése érdekében szociális segítőmunkát koordinál és végez - az otthont nyújtó ellátást, illetve a területi gyermekvédelmi szakszolgáltatást végző intézménnyel együttműködve - a család gyermeknevelési körülményeinek megteremtéséhez, javításához, a szülő és a gyermek közötti kapcsolat helyreállításához,
13. *be)* utógondozást végez - a gyermekvédelmi gyámmal együttműködve, a Gyvt. 86. § (1) bekezdés *f)* pontjában foglaltak szerint - a gyermek családjába történő visszailleszkedéséhez,
14. *bf)* védelembe vett gyermek esetében elkészíti a gondozási-nevelési tervet, szociális segítőmunkát koordinál és végez, illetve a gyámhatóság megkeresésére a családi pótlék természetbeni formában történő nyújtásához kapcsolódó pénzfelhasználási tervet (a továbbiakban: pénzfelhasználási terv) készít;
15. *c)* szakmai támogatást nyújt az ellátási területén működő gyermekjóléti szolgálatok számára.

A család- és gyermekjóléti központ a család szociális helyzetének átfogó vizsgálata alapján elkészíti az igénybe venni javasolt szociális szolgáltatásokat meghatározó szociális diagnózist.

A család- és gyermekjóléti központ elérhetőségének helye: 2700 Cegléd, Pesti út 7.

Az ügyfelek számára biztosított fogadóórák rendje:

|  |  |
| --- | --- |
| Hétfő | 8:00-16:00 |
| Kedd | 13:00-16:00 |
| Szerda | 16:00-18:00 |
| Csütörtök | 8:00-16:00 |
| Péntek | 8:00-13:00 |

A család- és gyermekjóléti központ által ellátott feladatokról további, részletes tájékoztatás a [**www.ckszsz.hu**](http://www.ckszsz.hu/) honlapon található.